Diari Oficial de la Generalitat Valenciana


Sumari del DOGV 5958, del 19-02-2009 (2009/1706)

RESOLUCIÓ de 29 d'octubre de 2008, de la Direcció Territorial de la Conselleria de Medi Ambient, Aigua, Urbanisme i Habitatge, per la qual es resol favorablement la sol·licitud d'autorització ambiental integrada per a una estació de compressió de gas natural al terme municipal de Dénia.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5958

Data del DOGV
:   19-02-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/1706


Data del document
:   29-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Dénia
    * empresa privada
    * gas natural

RESOLUCIÓ de 29 d'octubre de 2008, de la Direcció Territorial de la Conselleria de Medi Ambient, Aigua, Urbanisme i Habitatge, per la qual es resol favorablement la sol·licitud d'autorització ambiental integrada per a una estació de compressió de gas natural al terme municipal de Dénia. [2009/1706]  
Vistos els documents que consten en l'expedient AAI 07/2007 instruït a instàncies de l'empresa Enagás, SA, a fi d'obtenir l'autorització ambiental integrada (AAI) per a una estació de compressió de gas natural, s'emet aquesta resolució de conformitat amb els següents,  
Antecedents de fet  
Primer. El 18 de juny de 2007 Antonio González-Adalil García-Zozaya, en nom de la mercantil Enagás, SA, amb CIF A-28294726 i adreça a l'efecte de notificació al passeig dels Olmos, 19, de Madrid, presenta sol·licitud d'autorització ambiental integrada per a una estació de compressió, inclosa en el grup 3.1 annex II, que s'ha de construir a la carretera N-332 (variant Ondara-Dénia) PK 204,69 del terme municipal de Dénia (Alacant).  
Segon. El 9 d'agost de 2007 s'oficia un requeriment al titular perquè aporte documentació necessària per a la tramitació de l'expedient, la qual és esmenada el 14 de setembre de 2007.  
Tercer. Amb data 4 d'octubre de 2007 es van sol·licitar els informes de suficiència de documentació als organismes següents:  
Servei d'Avaluació Ambiental Estratègica.  
Ajuntament de Dénia.  
Servei de Residus Industrials.  
Confederació Hidrogràfica del Xúquer.  
Àrea d'Espais Naturals.  
Secció de Qualitat Ambiental.  
El 26 d'octubre de 2007 es rep contestació del Servei d'Avaluació Ambiental Estratègica on s'indica que la documentació aportada és suficient.  
El 21 de desembre de 2007 es rep contestació de l'Àrea d'Espais Naturals a la sol·licitud d'informe de suficiència de documentació, en la qual informen que s'hauria de sol·licitar al promotor la necessitat de realitzar estudis ambientals, concrets, que avaluen els possibles impactes, tant de les fases d'implantació com de funcionament de la instal·lació.  
Amb data 10 de gener de 2008 el promotor aporta informe favorable del director del Parc Natural de la Marjal Pego-Oliva, de data 11 d'octubre de 2007 i Resolució de 27 de març de 2007, de la secretària general per a la Prevenció de la Contaminació i el Canvi Climàtic, per la qual es formula declaració d'impacte ambiental del projecte Gasoducte a Balears (BOE núm. 111 de data 9 de maig de 2007), que és remesa a l'Àrea d'Espais Naturals de la Direcció General de Gestió del Medi Natural.  
Amb data 19 de febrer de 2008 l'Àrea d'Espais Naturals comunica que una vegada analitzada la documentació aportada, no es considera necessària la sol·licitud de nous informes al promotor de la instal·lació.  
Quart. El 17 de desembre de 2007 se sotmet l'expedient de referència a informació pública en el Diari Oficial de la Comunitat Valenciana (DOCV número 5661), durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental.   
Segons la diligència de l'Ajuntament de Dénia de data 11 de març de 2008, durant el període d'informació pública es produeixen dues al·legacions referents a incorreccions en el cadastre.  
Cinqué. Transcorregut el termini d'informació pública se sol·licita nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Amb data 31 de març de 2008 es van sol·licitar els informes finals als organismes següents:  
- Servei d'Avaluació Ambiental Estratègica.  
- Ajuntament de Dénia.  
- Servei de Residus Industrials.  
- Confederació Hidrogràfica del Xúquer.  
- Àrea d'Espais Naturals.  
- Secció de Qualitat Ambiental.  
- Servei de Protecció de l'Ambient Atmosfèric (Contaminació Acústica).  
Sisé. El 8 de maig de 2008 es reitera la sol·licitud d'informe final a l'Àrea d'Espais Naturals, i aquest servei contesta favorablement el dia 16 de maig de 2008.  
Seté. El 21 de maig de 2008 es reitera la sol·licitud d'informe final a l'Ajuntament de Dénia, i aquest organisme contesta favorablement amb condicions el dia 25 de juny de 2008.  
Vuité. El 21 de maig de 2008 es rep informe final favorable amb condicions del Servei de Residus Industrials.   
Nové. Amb data 25 de juny de 2008 es rep informe final favorable del Servei d'Avaluació d'Impacte Ambiental.  
Deu. Amb data 26 de juny de 2008 es rep informe insuficient del Servei de Protecció de l'Ambient Atmosfèric quant a contaminació acústica, on s'indica que la documentació ha de ser completada amb els nivells de soroll en estat preoperacional.  
Onze. Amb data 27 de juny de 2008, la Secció de Qualitat Ambiental dels Serveis Territorials d'Alacant emet un informe final favorable condicionat sobre contaminació atmosfèrica.  
Dotze. Amb data 28 de juliol de 2008, l'empresa presenta documentació complementària al requeriment sobre contaminació acústica, la qual es considera adequada.   
Tretze. Amb data 18 d'agost de 2008 es realitza el tràmit d'audiència a l'interessat, sobre la proposta de resolució de l'expedient d'autorització ambiental integrada, d'acord amb l'article 36 de la Llei 2/2006, de prevenció de la contaminació i qualitat ambiental.  
Catorze. El dia 5 de setembre de 2008 es rep d'Enagás, SA escrit d'al·legacions a la proposta de resolució de l'expedient d'autorització ambiental integrada.  
Quinze. El dia 19 de setembre de 2008 es remet escrit d'al·legacions al Servei de Protecció de l'Ambient Atmosfèric, el qual admet l'al·legació formulada, amb data 15 d'octubre de 2008.  
Setze. El dia 19 de setembre de 2008 es remet escrit d'al·legacions a l'Ajuntament de Dénia, el qual no admet les al·legacions formulades ja que les condicions establides formen part de la declaració d'impacte ambiental i la normativa municipal.  
Als anteriors fets s'apliquen els següents,  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, les activitats que apareixen en l'annex II de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.1 Instal·lacions de combustió amb una potència tèrmica nominal superior a 20 MW incloses en l'àmbit d'aplicació de la Llei 1/2005, de 9 de març, per la qual es regula el règim de comerç de drets d'emissió de gasos d'efecte hivernacle de l'annex II de la Llei 2/2006.   
Segon. A la Comunitat Valenciana, d'acord amb l'article 3.h de la Llei 16/2002, d'1 de juliol, de prevenció i control integrat de la contaminació, i el Decret 131/2007, de 27 de juliol, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, l'òrgan competent per a resoldre l'autorització ambiental integrada és la Conselleria de Medi Ambient, Aigua, Urbanisme i Habitatge, i correspon a la Direcció General per al Canvi Climàtic exercir les competències en matèria de prevenció i control integrats de la contaminació.  
Tercer. D'acord amb els articles 15 i 24 de la Llei 2/2006, de prevenció de la contaminació i qualitat ambiental, de 5 de maig, correspon a la Comissió Territorial d'Anàlisi Ambiental Integrada, adscrita a la Conselleria de Medi Ambient, Aigua, Urbanisme i Habitatge competent en Medi Ambient, a través de les direccions territorials i depenent d'aquestes, la tramitació, l'avaluació ambiental dels projectes i l'elaboració de la proposta de resolució dels expedients de l'annex II de l'esmentada llei, en l'àmbit territorial de la qual haja d'ubicar-se la instal·lació o activitat.  
Quart. La tramitació de l'expedient s'ha realitzat segons el que preveu el títol I de la Llei 2/2006 i títol II del Decret 127/2006.  
Vist el que antecedeix, i vista la proposta de resolució aprovada per la Comissió Territorial d'Anàlisi Ambiental Integrada, en la reunió de 29 d'octubre de 2008, fent ús de les atribucions que em confereix la normativa esmentada, resolc:  
Primer  
Concedir l'autorització ambiental integrada per a la instal·lació d'una estació de compressió de gas natural, promoguda per Enagás, SA, ubicada a la carretera N-332 (variant Ondara-Dénia) PK 204,69 de Dénia (Alacant), la qual queda inscrita en el Registre General d'Instal·lacions IPPC de la Comunitat Valenciana amb el número 342-08/AAI/CV, i assenyalar que en l'exercici de l'activitat s'hauran de complir les condicions definides en l'annex I.  
Segon  
L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici arreplegats en l'article 59 de la Llei 2/2006, de 5 de maig.  
La renovació haurà de sol·licitar-se amb una antelació mínima de vuit mesos abans del venciment del termini de vigència de l'autorització ambiental integrada.  
Tercer  
Finalitzada la construcció de les instal·lacions, i amb caràcter previ a l'inici de les activitats subjectes a autorització ambiental integrada, haurà d'obtenir-se de l'administració pública competent que va resoldre l'autorització ambiental integrada, l'autorització d'inici d'activitat, de conformitat amb el que preveu el títol IV de la Llei 2/2006, de 5 de maig, de la Generalitat, de prevenció de la contaminació i qualitat ambiental, i sense perjudici de la necessitat obtenció de les llicències d'obres que resulten necessàries de conformitat amb la normativa municipal.  
Quart  
El titular ha de presentar la sol·licitud de l'autorització d'inici de l'activitat, acompanyada de la documentació que acredite que les obres i instal·lacions s'han executat d'acord amb el que estableix l'autorització ambiental integrada.   
La sol·licitud ha d'anar acompanyada de la documentació següent:  
Certificat del tècnic director de l'execució del projecte, en el qual s'especifique la conformitat de la instal·lació o activitat a la respectiva autorització ambiental integrada.  
Sobre auditoria acústica, d'acord amb l'article 18 del Decret 266/2004, de 3 de desembre, de la Conselleria de Territori i Habitatge, de prevenció i correcció de la contaminació acústica en relació amb activitats, instal·lacions, edificacions, obres i serveis.  
Informe de situació del sòl, d'acord amb el que estableix l'article 3 del Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
Original o fotocòpia compulsada dels documents d'acceptació de tots els residus, perillosos i no perillosos que generen, emesos per gestors autoritzats. Els documents han d'incloure la codificació dels residus, i han d'estar segellats pel gestor corresponent.  
Certificat d'homologació de tots els depòsits utilitzats, facilitat pel fabricant d'aquests.   
Document final d'acceptació de l'aigua residual de l'EDAR de destinació.  
Un informe i certificat emés per una entitat col·laboradora acreditada per al control integrat de la contaminació de les incloses en el Decret 229/2004, de 15 d'octubre del Consell, pel qual s'estableixen les funcions de les entitats col·laboradores en matèria de qualitat ambiental i es crega i regula el seu registre, en el qual s'acredite el compliment del contingut de l'autorització ambiental integrada.  
Cinqué  
No es podrà posar en marxa l'activitat fins que l'administració pública competent que resol l'autorització ambiental integrada, una vegada sol·licitada l'autorització d'inici de l'activitat i a la vista de la documentació presentada, estenga acta de comprovació que les instal·lacions realitzades s'ajusten al projecte aprovat i a les condicions i mesures correctores imposades. No obstant això, l'acta de comprovació podrà ser substituïda per l'informe i certificat al qual fa referència la lletra g) de l'apartat anterior, sense perjudici de la facultat inspectora que correspon a l'òrgan autonòmic competent.  
Sisé  
L'obtenció de l'autorització d'inici de l'activitat serà abans de la concessió de les autoritzacions de connexió o ampliació de subministrament d'energia elèctrica, d'utilització de combustibles líquids o gasosos, d'abastiment d'aigua potable i la resta d'autoritzacions preceptives per a l'exercici de l'activitat. No obstant això, podran concedir-se autoritzacions provisionals de connexió per a la realització de les proves necessàries per a la comprovació del funcionament de l'activitat.  
Seté  
L'Administració, amb audiència prèvia de l'interessat, podrà deixar sense efecte l'autorització ambiental integrada en el moment en què observe qualsevol incompliment de les condicions imposades en aquesta.  
Vuité  
El titular de les instal·lacions objecte d'aquesta autorització, a més de les obligacions que amb caràcter general estableix la Llei 2/2006, ha de:  
Complir les obligacions de control i subministrament d'informació previstes per la legislació sectorial aplicable i per l'autorització ambiental integrada.  
Comunicar a la Direcció Territorial d'Alacant de la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
Prestar l'assistència i la col·laboració necessàries als que realitzen les actuacions de vigilància, inspecció i control.  
Nové  
En tot allò no especificat en aquesta autorització caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada d'acord amb el que disposa l'article 37 del Decret 127/2006, davant del director general per al Canvi Climàtic de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administraci  
  
\*\*\*\*\*\*\*\*\*\*\*\*\*\*\*\*\*\*\*\*\*  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
ons públiques i del procediment administratiu comú, modificada per la Llei 4/1999, de 13 de gener.  
Alacant, 29 d'octubre de 2008.- El director territorial de Medi Ambient, Aigua, Urbanisme i Habitatge: Ramón Rizo Aldeguer.  
Annex I  
Condicions de l'autorització  
Primer. Condicions particulars  
1. Emissions atmosfèriques  
1.1. Emissions canalitzades  
S'inclouen en la present autorització els següents focus d'emissió, segons queden descrits en el projecte:  
Els valors límit d'emissió per als focus canalitzats descrits i la periodicitat de controls per entitat col·laboradora en matèria de qualitat ambiental (ECMCA) seran els següents:  
Focus 1, 2 i 3: turbines de gas  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Mesurat en condicions normals de P i T (1 atm i 0°C) i amb un percentatge de referència de O2 del 15% i en base seca.  
Valors límit d'emissió (VLE) segons el Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental.  
Alçària de la xemeneia de cada turbina:  
La declaració d'impacte ambiental emesa per la Direcció General de Qualitat i Avaluació Ambiental del Ministeri de Medi Ambient determina que l'alçària de les xemeneies de les turbines és de 20 m. El 25 de setembre de 2007 i 21 de juliol de 2008 Enagás, SA, va presentar sengles sol·licituds per a modificar la declaració d'impacte ambiental de manera que l'alçària de la xemeneia siga de 15 m.   
Per tant, l'alcària de les xemeneies serà la definida en l'esmentada declaració d'impacte ambiental o les seues modificacions, si n'hi haguera.  
Focus 4 i 5: caldera de gas de l'ERM  
Mesurat en condicions normals de P i T (1 atm i 0°C) i amb un percentatge de referència d'oxigen del 15% i en base seca.  
Valors límit d'emissió (VLE) segons el Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental.  
Equips d'emergència  
Els motors dièsel són equips d'emergència destinats a garantir el subministrament elèctric a l'estació en cas de fallada de la línia elèctrica d'abastiment.  
Disposarà d'un llibre de registre en què s'anotarà el període de funcionament d'aquests equips.  
Aquesta autorització ambiental integrada empara únicament, tal com figura en el projecte, el funcionament dels equips d'emergència fins a un màxim de 12 hores/any en períodes màxims d'1 hora de duració.  
1.2. Condicions de presa de mostres i expressió de resultats  
a) Punts de presa de mostra:   
D'acord amb l'Orde de 18 d'octubre de 1976, les xemeneies estaran proveïdes dels orificis precisos per a poder realitzar la presa de mostres de gasos i pols, els quals estaran disposats de manera que s'eviten turbulències i altres anomalies que puguen afectar la representativitat dels mesuraments o dels instruments de mesura automàtica i contínua dels contaminants.  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures s'han de realitzar en condicions normals d'operació de les instal·lacions, registrant els paràmetres que les determinen.  
d) Les concentracions mesures sempre estaran referides a condicions normals de pressió i temperatura (101,3 kPa i 273,16 K) per als gasos de combustió en base seca i un contingut del 15% d'oxigen.  
S'hauran de vigilar les respiracions de l'estació que poden provocar emissions difuses lligades a fugues associades a elements auxiliars (segells humits en els compressors, juntes d'instruments pneumàtics, compressors, connexions, vàlvules, ruptures fortuïtes en els distints elements de transport de gas).   
1.3. Llibre de registre  
La instal·lació haurà de disposar segons l'article 33 de l'Ordre de 18 d'octubre de 1976, sobre prevenció i control de la contaminació atmosfèrica d'origen industrial, amb un llibre de registre adaptat al model de l'annex IV de l'esmentada ordre, foliat i segellat per la Direcció Territorial d'Alacant de la Conselleria de Medi Ambient, Aigua, Urbanisme i Habitatge, en el qual es farà constar, de forma clara i concreta, els resultats dels mesuraments i anàlisi de contaminants. Així mateix seran reflectits, si és procedent, els balanços estequiomètrics periòdics de sofre, halògens i altres elements químics específicament determinats en cada cas, i s'anotaran les dates i hores de neteja i revisió periòdica de les instal·lacions de depuració, parades per avaria, comprovacions i incidències de qualsevol tipus.  
Si amb el funcionament de les instal·lacions hi ha emissions a l'atmosfera no previstes inicialment, es comunicarà a la Direcció Territorial d'Alacant de la Conselleria de Medi Ambient, Aigua, Urbanisme i Habitatge, i s'inclouran en l'anàlisi d'emissions, i s'adoptaran les mesures correctives oportunes per a la seua minimització.  
1.4. Emissions de gasos d'efecte hivernacle  
Quant a les emissions de gasos d'efecte hivernacle, la instal·lació es regirà d'acord amb el que estableix la Llei 1/2005, de 9 de març, per la qual es regula el règim de comerç de drets d'emissió de gasos d'efecte hivernacle, com també de les condicions establides en l'autorització d'emissió de gasos d'efecte hivernacle que siga atorgada per a aquesta finalitat.  
2. Soroll i vibracions  
2.1 Soroll  
Respecte al nivell de sorolls transmesos a l'exterior, haurà de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
A aquest respecte, l'activitat no transmetrà nivells sonors de recepció en funció de l'ús dominant de la zona superiors als indicats en l'annex II de la Llei 7/2002.   
En concret, per a les zones d'ús industrial s'han de complir els límits sonors externs indicats a continuació:  
Diürn Nocturn  
70 dB(A) 60 dB(A)  
L'emissió sonora en el límit de la parcel·la no superarà el valor obtingut en la simulació de soroll operacional inclosa en el projecte presentat per a la sol·licitud de l'autorització ambiental integrada.  
L'auditoria s'ha de realitzar en l'entorn immediat de la parcel·la de l'activitat, per una entitat col·laboradora en matèria de qualitat ambiental per al camp de la contaminació acústica, d'acord amb el que estableix el Decret 229/2004, de 15 d'octubre, del Consell de la Generalitat, pel que s'estableixen les funcions de les entitats col·laboradores en matèria de qualitat ambiental i es crea i regula el seu registre.   
Així mateix, d'acord amb l'article 37 de la Llei 7/2002, cada cinc anys es realitzarà una auditoria acústica per ECMCA a fi de verificar que es continuen complint els límits referits i que no se superen els nivells sonors en els punts on se situa el receptor més pròxim, és a dir, en el perímetre de la instal·lació.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
2.2. Vibracions  
S'hauran de complir els nivells de vibracions que s'indiquen en la Llei 7/2002 de protecció contra la contaminació acústica per a l'ús establit en la zona on s'exerceix l'activitat.  
3. Abocaments  
- Aigües procedents de l'activitat industrial: absència d'abocament  
- Aigües sanitàries:   
De forma transitòria, les aigües residuals sanitàries s'acumularan en depòsit estanc amb retirada periòdica d'aigües residuals per gestor autoritzat.   
El depòsit estanc serà de plàstic reforçat amb fibra de vidre de doble paret amb sistema de detecció de fugues.  
Una vegada construïda l'estació depuradora d'aigües residuals (EDAR) localitzada en la parcel·la contigua, es podrà substituir l'acumulació en depòsit estanc per la connexió directa de la xarxa de sanejament de l'estació de compressió amb l'EDAR, i ha de sol·licitar a l'Entitat de Sanejament d'Aigües (EPSAR) la corresponent autorització d'abocaments directes a l'EDAR.  
Una vegada que estiga operativa l'EDAR de la parcel·la contigua, haurà de realitzar els tràmits per a realitzar la connexió de les conduccions de les aigües residuals produïdes fins a l'EDAR, i sol·licitar a l'Entitat de Sanejament d'Aigües (EPSAR) la corresponent autorització d'abocament.  
Els potencials efluents (vessaments o fugues dels sistemes de lubricació i emmagatzemament de combustibles o les aigües de rentada de turbocompressors) s'han de controlar en la mateixa estació per mitjà de depòsits estancs per a posteriorment ser gestionats per gestor autoritzat de residus perillosos. Els depòsits estancs seran de doble paret amb sistema de detecció de fugues.  
Es prohibeix expressament l'abocament de residus juntament amb les aigües residuals, que hauran de ser retirats per gestor autoritzat. L'emmagatzemament temporal de fangs i residus no haurà d'afectar ni suposar riscos per al domini públic hidràulic.  
La destinació final de les aigües pluvials procedents de les cobertes dels edificis (manteniment i seguretat patrimonial) i de les zones de trànsit de vehicles haurà de ser autoritzada per l'organisme competent si és el cas, l'Ajuntament de Dénia o la Confederació Hidrogràfica del Xúquer, i ha de presentar l'autorització concedida quan siga sol·licitada l'autorització d'inici de l'activitat.  
3.1. Control  
El titular de l'activitat està obligat a portar l'adequat manteniment de les canonades de connexió amb els depòsits estancs i posteriorment amb l'EDAR de manera que quede assegurada la impermeabilitat i estanquitat al llarg del temps.  
No s'empara l'abocament d'altres substàncies diferents de les assenyalades explícitament, especialment les denominades substàncies perilloses (disposició addicional tercera del Reial decret 606/2003, de 23 de maig, pel qual es modifica el Reial decret 849/1986, d'11 d'abril, pel qual s'aprova el Reglament del domini públic hidràulic, que desplega els títols preliminar, I, IV, V, VI i VIII de la Llei 29/1985, de 2 d'agost, d'aigües.  
Es recorda que, d'acord amb l'article 100 del Text refós de la llei d'aigües (Reial decret legislatiu 1/2001, de 20 de juliol), «queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es tinga l'autorització prèvia administrativa», i s'incoarà, si escau, expedient sancionador per infracció tipificada en la lletra f) de l'article 116.3 de l'esmentada llei.  
Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense api  
laments a la intempèrie de manera que no es puga produir la contaminació de les aigües pluvials, les quals seran recollides i eliminades per sistemes que asseguren la no-alteració de les seues característiques qualitatives i la innocuïtat del seu abocament al domini públic hidràulic, si és el cas.  
4. Protecció del sòl i de les aigües subterrànies  
L'emplaçament se situa sobre la unitat hidrogeològica denominada Planta de Gandia-Dénia (UH 38), que coincideix amb el sistema aqüífer del mateix nom (SA núm. 50.1.07).   
L'activitat exercida per la instal·lació ha d'observar les següents condicions per a la protecció de sòls i aigües subterrànies:  
a) La instal·lació disposarà de zones d'emmagatzemament adequades per als residus perillosos. L'emmagatzemament de residus i les instal·lacions necessàries per a aquest hauran de complir, en tot cas, amb la legislació i les normes tècniques que li siguen d'aplicació. En tot cas, estarà obligat a mantenir les esmentades zones en condicions adequades de seguretat i higiene. El temps d'emmagatzemament dels residus perillosos no podrà excedir sis mesos i el dels residus no perillosos no podrà ser superior als dos anys.  
b) S'establiran xarxes de recollida d'aigües residuals i aigües pluvials, d'acord amb el que estableix el projecte presentat per a l'obtenció d'aquesta autorització.  
c) Es prohibeix la realització d'activitats de manteniment o de neteja d'equips en aquelles zones en què per no trobar-se habilitades per a això poden provocar contaminació d'aigües pluvials o de sòls sense protecció, sense perjudici del que s'estableix per al control i avaluació de les aigües residuals.  
Amb l'objectiu de protegir el sòl i les aigües subterrànies no es podrà realitzar cap abocament, ni pou, rasa, galeria o qualsevol dispositiu destinat a facilitar l'absorció de líquids pel terreny.  
En el cas de produir-se alguna situació d'abocament caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
En el cas que en l'emplaçament s'ubique una activitat diferent de l'actual o canvie l'ús del sòl, el titular de l'activitat estarà obligat a complir el que disposa el punt 5 de l'article 3 i article 8 del Reial decret 9/2005, que fan referència a la publicitat registral.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1998, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
L'empresa s'inscriu en el Registre de Petits Productors de Residus Tòxics i Perillosos de la Comunitat Valenciana conforme estableix l'article 22 del Reial decret 833/1988, de 20 de juliol, pel qual s'aprova el Reglament per a l'execució de la Llei 20/1986, bàsica de residus tòxics i perillosos i l'Orde de 12 de març de 1998 de la Conselleria de Medi Ambient.  
S'autoritza que la instal·lació genere els residus i quantitats incloses a continuació.  
\*\*\*\*\*\*\*\*\*\*\*\*\*\*\*\*\*\*  
L'empresa queda obligada a:  
a) Separar adequadament i no mesclar els residus perillosos, entre ells o amb residus no perillosos, i evitar particularment aquelles mescles que suposen un augment de la perillositat o en dificulten la gestió. Els residus generats hauran de quedar segregats d'acord amb les categories previstes.  
b) Envasar i etiquetar els recipients que continguen residus perillosos que es farà d'acord amb el que exposen els articles 13 i 14 del Reial decret 833/1988, Reglament de residus tòxics i perillosos.   
c) Portar un registre on conste la quantitat, naturalesa, identificació, origen i data de generació i entrega a gestor autoritzat, com també el número de document de control i seguiment utilitzat, si és procedent, i el gestor a qui s'entrega el residu. Aquests documents hauran d'incloure la codificació dels residus i hauran d'estar segellats pel gestor.  
d) Subministrar a les empreses autoritzades per a dur a terme la gestió de residus la informació necessària per a l'adequat tractament i eliminació d'aquests.  
e) Presentar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord al model establit en l'annex III del Reial decret 833/88.  
f) Informar immediatament la Direcció General per al Canvi Climàtic en cas de desaparició, pèrdua o fuga de residus perillosos.  
g) Entregar els residus generats a un gestor autoritzat per a la valorització o eliminació d'aquests.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals generades d'aquests que puga alterar el que estableixen les presents condicions, haurà de ser comunicada. En aquest sentit, en el cas que la producció de residus perillosos supere les 10 tones anuals, haurà de sol·licitar la inscripció en el Registre de Productors de Residus de la Comunitat Valenciana.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització, i han de ser entregats a un gestor autoritzat transcorregut l'esmentat període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdós quantitats). Les cubetes hauran de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, hauran de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
Cada quatre anys, s'haurà d'elaborar un Pla de prevenció i reducció de residus que es presentarà en la Direcció General per al Canvi Climàtic i que inclourà, com a mínim, les previsions relatives als objectius de reducció i valorització de residus, amb indicació de la quantificació, les mesures previstes per a aconseguir-los i el sistema d'avaluació i control de consecució dels objectius.  
Les autoritzacions i la resta de requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, no queden derogades per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents de les normals que poden afectar el medi ambient.  
S'han de dur a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat quant al funcionament de les instal·lacions.  
No obstant això, si es produeix algun incident en les instal·lacions que comporte el funcionament anòmal d'aquestes i d'això pot resultar l'incompliment dels límits imposats, haurà de comunicar immediatament aquesta situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual juntament amb les dades d'identificació, hauran de figurar les següents:  
Causes de l'incident.   
Hora en què es va produir i la duració d'aquest.   
Característiques de l'emissió o abocament.   
Mesures correctores adoptades.   
Hora i forma en què es va comunicar el succés.  
En relació amb el possible dany ambiental ocasionat per l'activitat serà aplicable la Llei 26/2007, de 23 d'octubre, de responsabilitat ambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta, l'activitat haurà de disposar d'una garantia financera que els permeta fer front a la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14336:2004.  
Així mateix, quan es determine el cessament de l'activitat s'han de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
7.1. Haurà d'adequar les instal·lacions interiors d'aigua freda de consum humà (AFCH) i aigua calenta sanitària (ACS) al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi. Tot això posant especial atenció quant a:  
Disposar dels sistemes indicats en els articles 6 i 7.1 de l'esmentat reial decret.  
Disposar del programa de manteniment higienicosanitari indicat en l'article 8 de l'esmentat reial decret, el qual ha de recollir totes les operacions indicades en l'esmentat article, com també en l'annex 3 d'aquest.   
Anotar totes les operacions de manteniment en el pertinent registre de manteniment, d'acord amb el que disposa l'article 5 de l'esmentat reial decret.   
Ajustar els mètodes de tractament de la instal·lació (productes, personal capacitat, etc.) al que indica l'article 13 de l'esmentat reial decret.   
7.2. La indústria i les seues instal·lacions s'han d'ajustar a les condicions indicades en el projecte tècnic en els aspectes no fixats en aquesta resolució.  
7.3. S'han de complir totes les disposicions aplicables per a garantir la seguretat, la salut de les persones i el medi ambient. En l'exercici de l'activitat no s'han de produir molèsties per emissions de calor i olor a les zones limítrofes de la instal·lació.  
7.4. D'acord amb la Resolució de 27 de març de 2007, per la qual es formula declaració d'impacte ambiental del projecte Gasoducte a Balears, a fi de disminuir l'impacte paisatgístic de les instal·lacions situades en un entorn majoritàriament agrícola, com a mesura correctora es plantarà la pantalla arbòria perimetral amb espècies compatibles amb l'entorn. A l'any d'estar en funcionament l'activitat es presentarà un annex fotogràfic en el qual s'aprecie l'evolució d'aquesta pantalla.  
7.5. Les instal·lacions romandran sense il·luminació artificial durant la nit, excepte en els casos en què s'active el sistema antiintrusió o es realitzen reparacions nocturnes i no puguen dur-se a terme en horari diürn. En el cas que la instal·lació entre en funcionament les 24 hores del dia, i per a garantir la seguretat del personal, s'haurà de mantenir una il·luminació mínima i sempre que els fanals que romanguen encesos tinguen un flux hemisfèric superior instal·lat del 0%, i s'ha d'adoptar una solució tècnica que utilitze una menor alçària de columna de lluminària.  
Annex II  
Característiques del projecte  
L'activitat exercida per la mercantil Enagás, SA, en una parcel·la situada entre la carretera nacional N-332 (variant Ondara-el Verger) i l'autovia AP-7, dins del terme municipal de Dénia (Alacant), és la compressió de gas natural en una estació situada annexa a la futura posició 15-20-04 del gasoducte Montesa-Dénia. Les coordenades UTM de l'emplaçament referides al fus 30 són: X: 758.100 Y: 4.306.600.  
L'estació de compressió de Dénia, de nova construcció, tindrà com a objecte subministrar la pressió necessària al gas procedent del gasoducte Montesa-Dénia perquè arribe en condicions òptimes (de transport i pressió) a l'illa d'Eivissa.   
Per a això, l'estació disposa de tres unitats de compressió formades cada una per un compressor centrífug que és accionat per una turbina de gas natural (turbocompressors). Aquest procés de compressió implica a distints subprocessos l'objecte dels quals és l'adequació del gas abans del pas pel compressor (filtrat de partícules) i després de comprimit abans de la seua impulsió a la xarxa (refredament).  
Per a regular i assegurar el subministrament de gas natural a cada turbina s'empra una estació de regulació i mesura. En aquesta estació es produeix una regulació de la pressió de subministrament del gas des de la pressió en el gasoducte fins a la pressió de la cambra de combustió de les turbines. En aquest procés complementari es duen a terme també actuacions encaminades a l'adequació del gas: filtrat inicial i escalfament posterior. Açò últim a través de calderes de baixa potència.  
L'estació de compressió serà del tipus intempèrie i completament automatitzada. S'ha dissenyat per a elevar la pressió del gas que rep l'estació pel gasoducte d'aspiració, amb una pressió mínima de 60 bars, i enviar-la pel gasoducte d'eixida, a 200 bars màxim.   
Estarà constituïda inicialment per tres compressors, accionats per turbines de gas, i les instal·lacions auxiliars necessàries per al seu funcionament.   
El compressor és de tipus centrífug i està equipat amb coixinets radials del tipus segments oscil·lants i coixinets axials del tipus fix.   
Les condicions d'operació són:  
Nombre d'unitats: 3  
Cabal màxim unitari: 400.000 Nm³/h  
Temperatura d'aspiració: 15-21 ºC  
Temperatura màxima anual absoluta: 39 ºC  
Altura sobre el nivell del mar: 16 m  
Humitat relativa: 77-85%  
La turbina de gas, de dos eixos, amb sistema d'engegament complet, amb motor elèctric i sistema d'alimentació de gas combustible. La potència ISO serà de 4.920 kW, equivalent a una potència nominal d'uns 14,6 MW.  
Abans del turbocompressor se situa el filtre multiciclònic, de manera que el gas provinent del gasoducte es filtre i així es protegisca aquest. Es disposa d'una bateria de quatre filtres en paral·lel i l'engegament d'aquesta es realitzarà amb la modalitat en cascada i de manera automàtica en funció del cabal volumètric en aspiració.  
En el col·lector d'impulsió de gas de cada turbocompressor se situa un aerorefrigerador. Seran dissenyats per a cabal màxim i una temperatura màxima d'eixida del gas de 50 ºC.